Love Hina

Love Hina (jap.: ラブひな; ) je japonská manga séria, podľa ktorej vznikol aj rovnomenný anime seriál. Manga aj anime sú už ukončené. Manga má dokopy 14 zväzkov a anime má 24 epizód, 3 špeciály a 3 OVY.

 Príbeh 

Príbeh v Love Hina je o chlapcovi menom Keitaró Urašima, ktorý keď bol ešte veľmi malý dal sľub svojej kamarátke na pieskovisku. Tá sa totiž sťahovala z mesta, kde bývali. Dali si sľub, že sa obaja, keď vyrastú, dostanú na prestížnu Tokijskú univerzitu.

Avšak prešlo už veľa rokov a Keitaró zabudol, ako sa volá alebo vyzerá to dievča. Má už 19 rokov a už niekoľkokrát zlyhal v teste, keď sa snažil dostať na Tokijskú univerzitu. Takýto zúfalý, nemá inú možnosť, než sa zatiaľ ubytovať a stať sa manažérom ich rodinného domu Hinata (jap.: Hinata Só). Je to dom plný apartmánov pre študentov. Avšak momentálne v tomto dome sú ubytované samé študujúce dievčatá vo veku od 13 do 19 rokov. Najprv ho prijať nechceli, ale aj tak inú možnosť nemali. V dome vtedy bývali Naru, Kaola, Kicune a Haruka. Haruka je Keitarova teta, ktorá to tam dovtedy ako-tak viedla.

Odvtedy sa Keitaró snažil často urobiť dojem na Naru, do ktorej sa zjavne zamiloval. No tá ho len považovala za boxovací predmet a aj ostatné dievčatá sa s ním prakticky len tak pohrávali.

 Postavy 
Počas celého príbehu Rabu Hina pribúdali stále nové postavy. Väčšina z nich zostala bývať v dome Hinata.

 Hlavné postavy 
Keitaró Urašima
19-ročný Keitaró, ktorý sa ubytoval v dome Hinata ako manažér je hlúpy, až naivný študent. Už po niekoľký rok sa snaží dostať na prestížnu Tokijskú univerzitu. Preto sa v dome Hinata snaží aj so svojou „priateľkou“ Naru učiť. Veľmi sa mu to však nedarí, lebo väčšinou Kicune alebo Kaola niečo vymyslia, len aby sa nenudili. Keitaró máva často problémy s Naru. Len sa mu stane nejaká drobná nehoda a tá ho hneď udiera päsťou. Takisto máva problémy s Motoko, ktorá na neho často útočí so svojím mečom. Najhoršie pre neho je to, že sa tam na nikoho nemôže veľmi spoľahnúť, lebo sú tam len samé dievčatá.
Hlas: Júdži Ueda

 Naru Narusegawová
Hlas: Jui Horieová

 Mucumi Otohimeová
Hlas: Sacuki Jukinová

 Šinobu Maeharová
Hlas: Masajo Kuratová

 Motoko Aojamová
Hlas: Jú Asakawová

 Kaola Suová
Hlas: Reiko Takagiová

 Micune Konnová (Kicune)
Hlas: Džunko Nodová

 Haruka Urašimová
Hlas: Megumi Hajašibarová

 Tama-čan
Hlas: Jukí Maedová

 Anime 
Anime bolo vysielané od 19. apríla do 27. septembra roku 2000, na stanici TV Tokyo Network a Gifu Broadcasting. Séria mala dokopy 24 epizód, produkovaných štúdiom XEBEC.

Po odvysielaní celej série, bol 25. decembra roku 2000 vydaný exkluzívne na stanici TV Tokyo špeciálny Vianočný diel s názvom Silent Eve, ktorý slúžil ako pokračovanie k hlavnej sérii, a o pár mesiacov na to, 2. apríla roku 2001 vyšiel ďaľší, tentokrát jarný špeciál Kimi Sakura Čiru Nakare. Podobne ako pri prvotnom špeciáli bol iniciálne odvysielaný na stanici TV Tokyo, ale následne o dva mesiace na to bol súčasťou programu TV Setouchi. Ako poslednými dielmi boli oznámené 3 OVA epizódy pomenované Love Hina Again.

 Produkčný tím 
 Réžia - Jošiaki Iwasaki
 Scenár - Šou Aikawa, Akihiko Inari, Manabu Išikawa, Satoru Nišizono, Hirojuki Kawasaki, Micujasu Sakai, Kacuhiko Takajama, Jósuke Kuroda, Hidefumi Kimura
 Dizajn postáv - Makoto Uno
 Dizajn kostímov - Šiniči Jamaoka
 Dizajn rekvizít - Eidži Abiko
 Scénografia - Hačidai Takajama
 Kamera - Kacutoši Hirose, Fumio Hirokawa
 Hudba - Kóči Korenaga, Masaki Iwamoto
 Strih - Jajoi Ótake
 Produkcia - XEBEC
 Distribúcia - TV Tokyo, Yomiko Advertising

 Poznámky 
  Pod umeleckým menom Kjúró Hazuki (葉月九ロウ).
  Pod umeleckým menom 稲荷昭彦 s rovnakou výslovnosťou.
  Pod umeleckým menom 川崎ヒロユキ s rovnakou výslovnosťou.
  Pod umeleckým menom 高山カツヒコ s rovnakou výslovnosťou.

Kategória:Anime
Kategória:Anime seriály
Kategória:Anime OVA
Kategória:Anime z roku 2000
Kategória:Anime z roku 2001
Kategória:Anime z roku 2002
Kategória:Manga